  Майя Бывальцева Ижкарын Саранской ульчаысь сюресэз тупатъян ужъёсты йылпумъязы. Со туэ Удмуртиын «Кышкыттэм но ӟечлыко автомобиль сюресъёс» йӧскалык ӵектос улсын выльдыны чаклам объектъёс пӧлысь берпуметӥез. 29-тӥ куарусёнэ ужез элькунсь транспортъя но сюрес возёсъя министр Алексей Горбачёв, Ленин ёросысь администрацилэн тӧроез Рамиль Гайнуллин, Ижкарлэн администрациысьтыз но мер огазеяськонъёсысь ыстэм муртъёс эскеризы. Тупатъян ужъёсты нуыкузы сюресчиос сизьым ошмесъёсты шараязы, соин ик объектэз вуттон дыр ӝегаз. Ӧнерчиос вуэз ӧръянъя ватсаса ужъёс быдэстӥзы но гумыос пуктылӥзы. Ужасьёс оглом 670 метр сюрес шобрет вӧлдӥзы, бордюръёс лэсьтӥзы, тротуаръёсты асфальтэн шобыртӥзы. Алексей Горбачёвлэн верамезъя, Саранской ульча Ленин ёрос понна валтӥсь объект луэ. Со Строитель но Татарбазар микрорайонъёсты герӟа, озьы ик Азин нимо ульчалэн но Кирпичной проездлэн дублёрез луэ. Татын чугун сюрес вамен потонэз ӧвӧл, со та росысь магистральной ульчаосты бушатон понна бадӟым юрттэт луэ Алексей Горбачёв, Удмуртиысь транспортъя но сюрес возёсъя министрРамиль Гайнуллин пусйиз, та сюресэз тупатъяны курыса, калыклэсь трос ӝожтӥськонъёс вуылӥзы. Озьы ик 2020-тӥ арын Ленин ёросын йӧскалык ӵектосъя 11 сюрес люкетъёсты тупатъязы шуыса ватсаз. Удмуртиысь транспортъя но сюрес возёсъя министрлэн кылъёсызъя, вуоно арын Удмуртиын йӧскалык ӵектосъя сюресъёсты тупатъяны федерал коньдэтысь 680 миллион манет висъялозы, сомында ик элькун ватсалоз. Алексей Горбачёвлэн верамезъя, коньдонлэсь бадӟым люкетсэ ёросъёсы келялозы но элькун трассаосты тупатъяны кутозы. 2021-тӥ арын Ижкарын валтӥсь ужъёсты йылпумъялозы. Куинь арскын Ижкаре 2 миллиард 500 миллион манет инъямын вал. Соин ик вуоно арлы ми 200-300 миллион манет чакласьком, 3-6 объектъёс тупатъямын луозы. <…> Туннэ нуналы иж агломерациын 48 процентэз сюресъёс эсэпъёслы тупало. 2024-тӥ арлы ми 53 процентозь вуыны кулэ Алексей Горбачёв, Удмуртиысь транспортъя но сюрес возёсъя министрТодэ вайытом, Удмуртия йӧскалык ӵектосэн пуктэм ужпумъёссэ быдэстӥз но ватсаса 340 миллион манет басьтӥз. Со коньдонэз Можгаысь, Воткаысь, Сарапулысь но Камбаркаысь сюресъёсты тупатъяны висъязы. 2020-тӥ арын «Кышкыттэм но ӟечлыко автомобиль сюресъёс» ӵектосъя 110 иськем пала сюресъёсты выльдӥзы – 19 элькун трассаосты но Ижкарысь 23 объектъёсты.  Тегъёс: Авто Ижкар Удмуртия сюресъёс тупатъянужъёс АлексейГорбачёв  